Diari Oficial de la Generalitat Valenciana


Sumari del DOGV 6323, del 02-08-2010 (2010/8868)

RESOLUCIÓ de 15 de juliol de 2010, del director general de Justícia i Menor, per la qual s'aprova la relació d'exclosos i s'anuncien els llocs on estan a disposició dels interessats els annexos III del concurs de trasllat convocat per Ordre JUS/975/2010, de 31 de març, i resolucions de les comunitats autònomes transferides, per a cobrir places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6323

Data del DOGV
:   02-08-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8868


Data del document
:   15-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 15 de juliol de 2010, del director general de Justícia i Menor, per la qual s'aprova la relació d'exclosos i s'anuncien els llocs on estan a disposició dels interessats els annexos III del concurs de trasllat convocat per Ordre JUS/975/2010, de 31 de març, i resolucions de les comunitats autònomes transferides, per a cobrir places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia. [2010/8868]  
De conformitat amb el que establix la base vuitena de la Resolució, de 31 de març de 2010, del director general de Justícia i Menor, per la qual es va anunciar concurs de trasllat per a cobrir places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia (BOE de 21 d'abril), s'aprova la relació d'exclosos i s'anuncia que els llocs on estan a disposició dels interessats l'esmentada relació, els annexos III amb les seues dades personals, la baremació, les destinacions sol·licitades i la plaça adjudicada provisionalment són la pàgina web del Ministeri de Justícia () i, en la pàgina web de la Direcció General de Justícia i Menor ().   
Els funcionaris interessats expressaran en el termini de 10 dies naturals, a partir de l'endemà a la publicació d'aquesta ordre en el Butlletí Oficial de l'Estat, la seua disconformitat amb les dades que es troben en poder de l'esmentat annex III, per a la qual cosa hauran de sol·licitar la seua correcció mitjançant l'annex IV (model d'al·legacions) publicat en el Butlletí Oficial de l'Estat, de 21 d'abril de 2010, i en la pàgina web del Ministeri de Justícia, i aportar la prova documental oportuna.  
El model d'al·legacions i documentació adjunta, si és el cas, es remetran preferentment al Ministeri de Justícia mitjançant un fax, dirigit a l'atenció de «Concursos-despatx 220», als números 456 468 582 / 386 154 551 / 928 004 880.  
Si no es reclama en el termini establit s'entendrà que mostren la seua conformitat i acceptació de les dades contingudes, de la seua baremació i la destinació provisionalment adjudicada.  
En tractar-se d'un concurs a resultes, les destinacions provisionalment adjudicades poden patir variacions en la resolució definitiva com a conseqüència de les possibles rectificacions que puguen produir-se en la baremació de les instàncies. En tot cas, les destinacions adjudicades provisionalment no suposen dret o l'expectativa de dret respecte a la resolució definitiva del concurs.  
València, 15 de juliol de 2010.- El director general de Justícia i Menor: Antonio Gastaldi Mateo.